آلمانیا باش ناظیری اولاف شولتز تورکیه-نین اوکراینا‌دان تاخیل صادراتی‌نین داوام ائتدیریلمه‌سی اوچون گؤستردیگی سعی‌لری آلقیشلادیغینی بیلدیریب.
بو باره‌ده معلوماتی آلمانیا حکومتی‌نین سؤزچوسو استفن هبستریت یاییب. او، باش ناظیر اولاف شولتزون دونن تورکیه پرزیدنتی رجب طیب اردوغانلا تلفون علاقه‌سی ساخلادیغینی دئییب.
شولتز و اردوغانین بؤلگه‌ده‌کی وضعیت اطرافیندا فیکیر موبادیله‌سی آپاردیق‌لارینی بیلدیرن هئبئسترئیت دئییب: اولاف شولتز تورکیه-نین اوکراینا‌دان تاخیل صادراتی‌نین داوام ائتدیریلمه‌سی اوچون گؤستردیگی سعی‌لری آلقیشلاییب.
آلمانیا حکومتی‌نین سؤزچوسو قئید ائدیب کی، شولتس و اردوغان مؤوجود تهلوکه‌سیزلیک شرایطینده دانیشیق‌لاری داوام ائتدیرمک مسئله‌سینده راضی‌لیق الده ائدیب‌لر.
